user
TIXRAAC BAAD IGU WAREERISEEN IGA HOOYA?


assistant
TIXRAAC BAAD IGU WAREERISEEN IGA HOOYA

 [■] Waaq ama Waaqo ama waaqeffena waa ilaahii ay caabudi jireen islaamnimada kahor dadkan geeska Afrika deggan marka laga reebo xabashida oo ayaga ahaa dad haysta diintii Nasraaniyadda ama masiixiyadda, oo islaamka kahor ahayd diinta kaliya ee xaqqa ah, dhamaan diimaha kale baadil bay wada ahaayeen haba ugu darnaadeen qolyaha xabashida deriska la ahaa oo ayaga Mushrikiin ahaa ilaahyada ay caabudi jireen way badnaayeen waxaase ugu weynaa ilaaha la yiraah "Waaq" waxaa kusoo xigay ilaah la yiraah "Baalle" waxaa kusoo xigay ilaahad la yiraah "Atete" , 

Waxay ahayd diin farac kuleh mushrikiintii masaarida/faraacinada ahayd ee masar iyo Sudan,  dhaqamada ay lahaayeen waxaa kamid ah:
 ●》Dabshid oo ah cibaadada ugu muhiimsan ee Mushrikiinta waxayna ahayd mid kamid ah ciidooda , dab baa la shidayaa deedna dabaaldagyo ayaa la samayn
 ●》Istun oo ah cibaado kaloo ay ilaahooda ugu muujiyaan daacadnimo , qofka intuu isqaawiyo ayuu isku garaacayaa ulo, xargo ama seef 
 ●》Madax shub oo ah cibaado u gaar ah ilaahada "Atete" la yiraah waxaana sameeya dumarka gaar ahaan markay uurka leeyihiin,  waxaana lagu baryaa ilaahadaas Si ay u fududeyso wadada uu canuga soo marayo.
 ●》Ayaamo iyo qulloow: Ayaamo waa jinniyo ama shayaadiin waxaana loo qeybiyaa qaar fiican iyo qaar xun oo loo yaqaan Qaalluu ama Qulloow , ayaamaha waa jiniyo qofka u yeela wax wanaagsan qullowguna waa jiniyada xun xun.

Ayaamahaas waxaa ku xamaalan jiray Dad bulshada dhexdooda laga sharfo oo loo yaqaan wadaado , waxay ahaayeen qolo yibir la magac baxday oo dadka u fiirsha faalka, xidigiska, sixirka iyo jinniyo bixinta , qofka marka ay ayaamaha ka tumaan wuu fiicnaan jiray.
Asalka magaca ayaanle ama ayaan wuxuu kasoo jeedaa ayaamahaas jiniyaasha ah!!

■Haddaba dadkii diintaas haystay waxaa kamid ah dadka hadeer loo yaqaan soomaalida , Oromada, cafarta , randiilaha , booranta iwm...
Si gaar ah Soomaalida wali diintaas hore haraadigeedii ayaa dhaqankeena, magacyada qabiiladeena iyo goobaheenaba ka muuqda, 
Madax shubkii, dabshidkii, istunkii mar dhow ayaa soomaaliya laga sameyn iiray , si gaar ah madax shubka hadda ayaaba la sameeyaa kaliya ilaahadii Atete ahayd ayaa booska laga bixiyey oo waxaa lagu badalay faaduma bint rasuul iyo hooy xaawa , halka Ayaamihii iyo qullowyadii lagu badalay shayaadiin, wadaadadiina waxaa lagu badalay Rusheeyeyaal, halka Waaqna lagu badalay alle.

TUSAALE AAN USOO QAADANO QABIILADA:-

Reerka            |   Macnaha             |  Ururka
________________________________________________
Aar-Waaq       | Libaaxa waaq       | Abgaal
Amarti-Waaq | Amarkii waaq       | Majeerteen
At-Waaq         | Waaq ahe              |Abgaal
Bar-Waaq       | Goobtii waaq        |AB,Dhuloos,Og
Bidde-Waaq   | Adoonkii Waaq    | Jidle_hawiye
Caabud-Waaq| Waaq caabud      |Ogaadeen
Ciq-Waaq       |  Sharafta waaq    |Abgaal
Dal-Waaq       | Wadanka Waaq   |Geledi_digil
Diinti-Waaq    | Dhaqan waaq      |Xawaadle
Gudoon-Waaq| Qaabilid waaq    |Majeerteen
Gumar-Waaq | Geedka waaq      |Mareexaan
Guud-Waaq   | Waaq idilkii          |Og & Xawaadle
Ibraahim-Waaq | ??????               |Mareexaan
Jid-Waaq       | wadada waaq      | Absame 
Lixda-Waaqle| lixda waaqley      |Hadama_mirifle
Magan-Waaq | dugaal waaq       |Jid-Waaq
Miyir-Waaq    | Warqab waaq      |Mudulood
Naxariis-Waaq| ........................... |Murusade
Siin-Waaq       | Bixin waaq          |Ogaadeen
Si-Waaq-Roon| sida waaq ayaa..| Majeerteen
Tagaal-Waaq  | utagida waaq      |Ogaadeen
Tala-Waaq      | Taladii waaq        | Mudulood
Waaq-bari      | Ilaaha Dhinac bari| Dabarre_digil
Waaq-Biyo     | Biyaha waaq      |Shiidle,Garwaale
Waaq-Dhaacin| Uhurida waaq    |AB & Murusade
Waaq-Dheew | waaq isu biihin   |Dabarre_Digil
Waaq-Doorre | Doorashada wa..| 3 laf Raxnweyn
Waaq-Jire      | Waaq ku maqan  |Sacad_Hg
Waaq-Le        | Ilaah waaq leh     |Ajuraan, Shiidle
Waaq-Maade| ilaah arke              |Dabarre_digil 
Waaq-Mahadle | .....................      |Jidle_Hawiye
Waaq-Mahadshe| ...................      |Mareexaan
Waaq-NuurQabe |    .........             |Majeerteen
Waaq-Roone  | Ilaaha fiican        |Tanade_daarod
Waaq-Sheen  | ilaah keene           |Tunni_digil
War-Waaq      | Hadalka waaq      |Habar aji_Hg
War-Waaq-Jecle |.................         |Mareexaan
War-Waaq-Same |................         |Majeerteen
Yuusuf-Waaq | ?????????             |Mareexaan
Mahadle waaq | ..................         | Habar cayno, 
Tashiil waaq | Beekhaamin ..     | habar cayno

TUSAALEYAAL KALE OO DHEERI AH:-
Ceel waaq = ceelkii waaq
Barwaaqo = bartii ama goobtii waaq 
Waaqooyi = dhanka waaq ooysiga , jiho 
Tiro malahan magaca ilaahaas hore afkeenna waa ka buuxaa iyo dhaqankeennaba
Magacyada carabiga ah ee waaq gadaal ama horay laga galiyey waa waxba Kama jiraan badankood Tusaale Soomaali maxamed , Soomaali qof ma ahan, maxamedna aabe uma ahan soomaali hadana Waa magac laysaga daray, ibraahim waaq iyo yuusuf waaq waa Isdulsaarkaas oo kale .

Waxaan filayaa inaad fahantay siday soomaalida u aaminsanaayeen ilaahoodaas , hana is oran magacyadaan maraykay islaameen kadib ayaa la baxshay , taasi macquul ma ahan waayo Qof muslim ah oo soomaali ah canug uu asaga dhalay uma bixinayo bide waaq , tashiil waaq iyo warwaaq
Magacyadaas waxay reeraha lahaayeen intaysan diinta islaamka qaadan, islaamka kadib xuseen, faarax , maxamed iwm ayey la bixi jireen ilaa haddana waa cabdi iyo axmed.
Sida ka muuqata reeraha soomaalida waxay ku abtirsan jireen isla ilaahooda macnaha waxay isku arki jireen inay caruurta ilaahay yihiin.!


Dadka hadda aaminsan inay caruurta ilaahay yihiin waa yahuudda iyo nasaarada oo waxaa laysku dhahaa reer banii israaiil,  Aaminaada nuucaas ah waxay kasoo dhaajiyeen(copy) mushrikiintii masar/faraacinada waayo reer banii israaiil waxaa gumeysan jiray faraacinada,  xataa caqiidada sedexda ilaah iyo caqiidada inuu ilaahay wiil dhalay faraacinada ayey kasoo dheegteen intaas oo dhanna quraanka ayaa lagu xusay.
Sedexda ilaah ee masaaridda Waxay kala ahaayeen , Aabaha(Osiris/Hiil),wiilka(Waaq/horus) iyo hooyada(Atete/ISIS) .

In soomaalida masaaridii hore xiriir dhow la lahaayeen waxaa kuu cadaynaya marka lagasoo tago diintaas iyo erayada qaar oon wadaagno waa Gudniinka fircooniga loo yaqaan 
Magacagaba ka garo waa gudniin uu sharciyeeyay fircoon, hooyooyinkeenna gobollada degana waad ogtahay siday u aaminsanyihiin gudniinkaas , ma ahan wax ay islaamka ka dhaxleen ee waa dhaqankoodii.!

Mar walba oon arimahan ka hadlo dad baa idhaha Maadaama aad Raxanweyn oo isku ururis ah kasoo jeedo reer abtiyadaana ay Gasar oo jareer ah yihiin ayaad qabiilkeenna u caayeysaa oo cuqdad baad qabtaa , waa wax lagu qoslo runtii, Haddaba Prof Cabdalla Cumar Mansuur asagana ma Raxanweyn baa ? Abtiyaashiisna ma jareer baa ? Muxuu waxaan oga hadlayaa? Anigu waxaan idin sheegayo baaritaano ayaan ku keenay ma ahan wax aan iska mala awaalay ama iska malmaluuqday,  Runta yeysan idin dhibin , hadeerna Marqaati baan helay, Professor-kana isku qabiil ma nihin ee dhageysta .
Muuqaalkan Si dhib leh baan kusoo helay.!